
ŠAKIŲ RAJONO SAVIVALDYBĖS TARYBA

SPRENDIMAS

DĖL VALSTYBEI NUOSAVYBĖS TEISE PRIKLAUSANČIO TURTO NURAŠYMO

2015 m. sausio 29 d. Nr. T-

Šakiai


Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 2 punktais, 27 straipsnio 6 dalimi, įgyvendindama Lietuvos Respublikos Vyriausybės 2001 m. spalio 19 d. nutarimu Nr. 1250 patvirtintą Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą bei atsižvelgdama į Švietimo ir mokslo ministerijos 2014 m. gruodžio 15 raštą Nr. SR-5638, rajono savivaldybės taryba nusprendžia:

1. Nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu rajono savivaldybės patikėjimo teise valdomą ilgalaikį materialųjį turtą pagal pridedamą priedą.


2. Įpareigoti Šakių rajono Lukšių Vinco Grybo gimnazijos direktorę būti atsakinga už 1 punkte nurodyto nurašomo turto išardymą ir likvidavimą.

PRIE RAJONO SAVIVALDYBĖS TARYBOS SPRENDIMO

„DĖL VALSTYBEI NUOSAVYBĖS TEISE PRIKLAUSANČIO TURTO NURAŠYMO“ PROJEKTO

2015 m. sausio 21 d. Nr. VL-71

Šakiai


1. Parengto projekto tikslai ir laukiami rezultatai: nurašyti, išardyti ir likviduoti valstybei nuosavybės teise priklausantį turtą, kurį patikėjimo teise valdo rajono savivaldybė. 


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: atsižvelgiant į rajono savivaldybės tarybos 2011 m. gegužės 26 d. sprendimu Nr. T-38 sudarytos komisijos pasiūlymą,  rajono savivaldybės taryba valstybės turtą pripažino netinkamu (negalimu) naudoti. Valstybės turtas pripažintas netinkamu (negalimu) naudoti, nes nusidėvėjęs fiziškai ir funkciškai. Vadovaujantis Lietuvos Respublikos Vyriausybės 2001 m. spalio 19 d. nutarimu Nr. 1250 patvirtintos Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo 12.2. punktu, gautas reikalingas rašytinis valstybės įstaigos, perdavusios turtą, sutikimas nurašyti valstybės turtą. Nurašomas turtas gautas iš Švietimo ir mokslo ministerijos, kuri 2014 m. gruodžio 15 d. raštu Nr. SR-5638 sutiko, kad būtų nurašytas valstybės turtas. Nurašomu valstybei priklausančiu mokykliniu autobusu naudojosi Šakių rajono Lukšių Vinco Grybo gimnazija. 

